
SAJTÓKÖZLEMÉNY

A DDOP-5.1.4/B-09-2009-0002 kódszámú, „Varsád Község szennyvízkezelésének fejlesztése, csatornahálózat kiépítésével”című projekt 2011. december 13-i ünnepélyes projekt zárórendezvénye kapcsán
2011. december 13.
Varsád Község Önkormányzata megvalósította a település eddigi legnagyobb infrastrukturális beruházását. A projekt keretében kiépült a Varsád kommunális szennyvízének elvezetésére szolgáló gravitációs szennyvízcsatorna, mely az összegyűjtött szennyvizet továbbítja az újonnan létesülő szennyvíztisztító telepre.
Az Európai Unió által is támogatott Új Magyarország Fejlesztési Terv a 2007-2013 közötti fejlesztéspolitikai időszakban számos módon igyekszik biztosítani a Dél-Dunántúli Régióban élők számára a fejlesztési lehetőségekhez való hozzáférést, melynek keretei között került meghirdetésre a DDOP-2009-5.1.4./B „Kistelepülések szennyvízkezelésének fejlesztése az LHH-33 kistérségekben” című pályázati kiírás, amelyre Varsád Község Önkormányzata sikeresen pályázott. Az elnyert támogatásból, „Varsád Község szennyvízkezelésének fejlesztése, csatornahálózat kiépítésével” címmel, és DDOP-5.1.4/B-09-2009-0002 azonosító jellel valósult meg a település csatornahálózatának és szennyvíztisztító-telepének kiépítése. Az elkészült szennyvízelvezetés és –tisztítás minőségi változást hozott mind a lakosok életkörülményei szempontjából, mind a környezetvédelem területén. 
A fejlesztés keretében a projektgazda 266.192.600 Ft-ot költhetett a jogszabályi előírásoknak megfelelő, korszerű szennyvízkezelés megvalósítására. Fenti összeg 95 %-a uniós támogatás, míg a maradék 5% projekt önereje.

A projekt fizikai megvalósulása 2010. november 2-án kezdődött meg, ekkor kezdte meg a munkálatokat a közbeszerzési eljárás során kiválasztott kivitelező, az ALISCA BAU Építőipari Zrt. A megépült szennyvíz-csatorna hálózat hossza 7506,5 méter (gravitációs gerincvezetékek, nyomóvezetékek és bekötő vezetékek), a házi bekötéssel ellátott lakóingatlanok száma 150 db. A Kossuth utcában felépült szennyvíztisztító telep kapacitása 50 m3/nap. 

A kivitelezési munkálatok után megkezdett 3 hónapos próbaüzem sikeresen lezajlott. A próbaüzem során a házi bekötéssel ellátott ingatlanok csatlakoztak az elkészült hálózatra és az általuk kibocsátott szennyvízzel tesztelni tudták a szakemberek a telep szakszerű működését. 2011 novemberében megtörtént a műszaki átadás.

